ИТХ-ын тоот тогтоолын хавсралт

СУМЫН САЙН МАЛЧИН ШАЛГАРУУЛАХ ЖУРАМ

Нэг. Зорилго нь: Бэлчээрийн мал аж ахуйн уламжлалт арга ажиллагааг боловсронгуй болгох, малын ашиг шим,үүлдэр угсааг сайжруулах, бүтээгдэхүүн үйлдвэрлэлийг нэмэгдүүлэх болон нийгэмд оруулж байгаа малчдын бодит хувь нэмрийг үнэлж урамшуулахад оршино.

Хоёр.Шалгуур үзүүлэлт:

1.Жилийн дөрвөн улиралд малаа маллаж байгаа. Сүрэгт эзлэх хонины тоо 50 хувиас доошгүй, ямааны тоо 35 хувиас ихгүй байна

2. Оны эхний ээлжийн ингэ тутмаас ботго-40, оны эхний 100 эх тутмаас унага-70, тугал-85, хурга-95, ишиг-90 ээс доошгүй хувиар бойжуулж, сүүлийн 3 жил дараалан мал сүргээ төлөөр нь өсгөсөн байна.

3.Хээлтэгчийн хувийн жинг бодод 35, богд-40 өөс доошгүй хувьд хүргэсэн байна.

4.Мал сүргээ даатгалд хамруулан, хууль тогтоомжийн дагуу татвар хураамжийг төлж, хонин толгойд шилжүүлснээр нэг малд 3 кг-аас доошгүйгээр тооцон хадлан тэжээл, хужир шүү бэлтгэсэн байна.

5. Зүй бусаар хорогдсон мал нийт малын 1 хувиас хэтрээгүй байна.

6. Малаа мал эмнэлгийн үйлчилгээ, ээмэгжүүлэлт, бүртгэлжүүлэлтэнд бүрэн хамруулж, малын чанар сайжруулах, шинээр хээлтүүлэгч бойжуулах ажилд санаачлага гарган ажилласан байх

7. Багийн болон амьжиргааны түвшин доогуур 1 өрхийг малжуулах буюу дагуулан мал маллаж амьжиргааг дэмжсэн байх

8. Нутаг бэлчээрээ талхлагдахаас хамгаалан, өвөлжөө бууцаа тохижуулан, орчныг цэвэрлэсэн байх

9. Сум орон нутгийн хөгжил дэвшил, хүмүүнлэгийн төлөө санал санаачлага гарган бүтээлч ажил хийсэн байх

10. Залуу сайн малчны болзлыг хангагч 500-аас доошгүй малтай, сумын Сайн малчны болзлыг хангагч 700-гаас доошгүй малтай байна.

Гурав. Тодорхойлох зарчим:

1.Сумын сайн малчнаар шалгаруулах малчныг багийн ИНХ-аар хэлэлцүүлэн, шалгуур үзүүлэлт хангасан 1 малчны материалыг сумын ЗДТГ-т 01 сарын 20-ны дотор ирүүлнэ

2.Сумын сайн малчнаар зөвхөн 1 удаа шалгаруулж шагнана

Дөрөв. Шалгаруулах,шагнал олгох

1.Багуудаас ирсэн материалыг нягтлан шалгаж нэгтгэн Сумын Засаг даргын дэргэдэх зөвлөлийн хурлаар хэлэлцүүлэн шийдвэрлэнэ

2. Сумын сайн малчнаар -1-2, Залуу сайн малчнаар-1 малчныг тус тус шалгаруулж, шалгарсан малчинг Энгэрийн тэмдэг, цолны үнэмлэх, дурсгалын зүйл, мөнгөн шагналаар шагнана

1. Шагналыг билгийн тооллын хаврын тэргүүн сарын шинийн нэгний өдөр гардуулна

СУМЫН ЗАСАГ ДАРГЫН ТАМГЫН ГАЗАР